open-index/open-wikipedia-markdown huggingface dataset:
Katarina Vasa

**Katarina Vasa av Sverige**  (1584–1638) var prinsesse av Sverige, datter av Karl IX av Sverige og Maria av Pfalz. Hun ble gift 11. juni 1615 med pfalzgreve Johan Kasimir av Pfalz-Zweibrücken. 

Katarina ble værende i Sverige frem til 1617 da hun og ektefellen reiste til Tyskland. I 1618 brøt tredveårskrigen ut og i 1622 ba halvbroren Gustav II Adolf henne om å komme tilbake til Sverige, noe hun også gjorde sammen med sin familie. Ektefellene fikk Stegeborgs slott i Östergötland av kongen. 

Hun var en godt likt fostermor for dronning Christina og hadde ansvaret for henne i årene 1631–33 og 1636–38, år som Christina senere beskrev som lykkelige.

Katarina fødte åtte barn i sitt ekteskap:
# Christina Magdalena (1616–1662), gift med Fredrik VI av Baden-Durlach  
# Johan Wolfgang Karl av Pfalz (1618–1621)
# Emilia Elisabeth av Pfalz (1619–1628)
# Karl Gustav (1622–1660), konge av Sverige
# Maria Eufrosyne av Pfalz (1625–1687), gift med Magnus Gabriel De la Gardie
# Eleonora Katarina av Pfalz (1626–1692) gift med landgreve Fredrik av Hessen-Eschwege.
# Kristina av Pfalz (1628–1629)
# Adolf Johan av Pfalz (1629–1689), riksmarskalk

Etter at dronning Christina abdiserte ble Katarinas sønn Karl Gustav konge under navnet Karl X Gustav, den første av Huset Pfalz-Zweibrücken-Kleeburg.

## Referanser
Albert Cossery

**Albert Cossery** (født 3. november 1913 i Kairo i Egypt, død 22. juni 2008) var en egyptiskfødt fransk forfatter av greskortodoks, syriske og libanesisk avstamning. 

Cossery var en sønn av små grunneiere fra Kairo. I en alder av sytten år ble Cossery inspirert av å lese bøkene til den franske forfatteren Honoré de Balzac, og Cossery emigrerte derfor til Frankrike. Cossery kom til Paris for å fortsette studiene som han aldri fikk gjort helt ferdig i hjemlandet fordi han hadde viet hele sin tid til skriving og Cossery bosatte seg permanent i den franske hovedstaden i 1945, og der var han bosatt helt frem til sin død i 2008, da han var 94 1/2 år gammel.

Over en seksti år lang periode skrev ikke Cossery mer enn åtte romaner, noe som var helt i samsvar med hans filosofi om livet hvor latskap er ingenting annet enn en form for kontemplasjon og meditasjon. I en alder av 27 år utga Cossery sin første bok, *Les Hommes oubliés de Dieu* (Menn Gud glemte). I løpet av hele hans litterære karriere ble Cossery en nær venn av flere andre anerkjente forfattere og kunstnere som f.eks. Lawrence Durrell, Albert Camus, Jean Genet og Alberto Giacometti.

I alle Cossery sine bøker finner handlingen alltid sted i Egypt eller i andre arabiske land og de skildrer den store kontrasten mellom fattigdom og rikdom, den mektige og rike elitenen og de maktesløse, fattige menneskene. Bøkene skrives ofte på en vittig men samtidig dramatisk måte. Cossery sine bøker håner forfengelighet og trangsynt materialisme. Noen av hans bøker er også blitt oversatt til engelsk og andre språk. I 1990 ble Cossery tildelt den franske utmerkelsen Grand Prix de La Francophonie de l'Académie française og i 2005 mottok han utmerkelsen Grand Prix Poncetton.

## Referanser


## Eksterne lenker
* 
*
Ihsan Abdel Quddous

**Ihsan Abdel Quddous** (født 1. januar 1919, død 11. januar 1990) var en egyptisk forfatter, journalist og redaktør i avisene Al Akhbar og Al-Ahram.

Abdel Quddous ble født inn i en muslimsk familie som opprinnelig var av tyrkisk-egyptisk avstamming. Quddous sin favoritt-hobby som barn var å lese bøker, aviser og alt han kunne komme over. I en alder av elleve år, begynte Quddous å skrive sine egne noveller og klassiske dikt. Hans far, Mohamed Abdel Quddous, var en egyptisk skuespiller fra teater og filmer, og som motiverte sønnen til å forfølge en karriere innenfor rettsvitenskap.

Ihsan tok juss-seksamen i 1942 og arbeidet deretter som advokat. I begynnelsen av hans juridiske karriere arbeidet Quddous for advokatfirmaet til Edward Qussairi, en berømt egyptisk advokat. Quddous var også redaktør for magasinet Rosa al Youssef, et magasin som kom ut ukentlig og som hans mor Fatima al Youssef (aka Rosa al Youssef) hadde grunnlagt i sin tid. Quddous er kjent for å ha skrevet mange romaner som senere har blitt tilpasset til filmer og teater-oppsetninger.

I 1944 begynte Quddous for alvor å skrive filmmanuskript, noveller og romaner. Quddous forlot senere hans karriere som jurist for i stedet å fokusere på sin litterære karriere. Noen få år senere, var Quddous en anerkjent journalist i avisen Al Akhbar hvor han arbeidet i til sammen åtte år. Deretter arbeidet han i avisen Al-Ahram og han ble dens redaktør. Quddous kritiserte ofte viktige personligheter i egyptisk samfunn og politikk, noe som gjorde at han ble fengslet tre ganger gjennom hele hans journalistiske karriere. Quddous skrev i løpet av hans lange litterære karriere mer enn seksti romaner og novelle-samlinger.

Av alle Quddous sine romaner, ble i alt fem stykker dramatisert, ni ble brukt som skript til radioserier, flere romaner ble brukt som bakgrunn for miniserier på TV og over 40 av hans romaner ble tilpasset til filmer. Mange av Quddous sine litterære verker har blitt oversatt til flere språk, inkludert engelsk, fransk, tysk, ukrainsk og kinesisk. Filmen La Tutf'e Al-Shams (ikke slå av solen) med Faten Hamama i en av hovedrollene er en av de mest kjente filmene som er basert på en roman av Quddous. Ihsan Abdel Quddous døde torsdag 12. januar 1990 etter å ha lidd av et hjerneslag. Hans sønn, Mohamed Abdel Ihsan Quddous, som var oppkalt etter hans bestefar, er en kjent journalist i Egypt som ble fengslet flere ganger for gjentatte ganger å ha kritisert de egyptiske myndighetene.

## Referanser


## Eksterne lenker
*
Paulertunnelen

**Paulertunnelen** er en veitunnel på motorveistrekningen mellom Sky og Langangen på europavei 18 i Larvik kommune i Vestfold. Tunnelen har to løp og er 420 meter lang med to kjørefelt i hvert løp.

Før arbeidet med tunnelen startet undersøkte arkeologer landskapet, og det ble funnet flere lokaliteter fra steinalderen. I fjellet over tunnelen ligger boplassen som kalles Pauler1. Den regnes i dag som det eldste spor etter mennesker i Norge, og er 10400 år gammel. Boplassen har bare vært i bruk kort tid.

Tunnelen har navn etter gården Pauler som ligger like sør for tunnelen.

## Se også
* Veitunneler i Norge
* Solumtunnelen
* Hobekksetertunnelen
* Sandbekkåstunnelen
* Malerødtunnelen

## Referanser
Band des Bundes

**Band des Bundes** er en gruppe bygninger i Berlins regjeringskvartal, nord for Riksdagsbygningen. Navnet *Band des Bundes* (*Forbundets bånd*) viser til sammenhengen, arkitektonisk så vel som politisk, mellom bygningene til ''forbundsrepublikkens'' institusjoner i området. Anlegget krysser elven Spree på to steder (broene *Kanzleramtsteg* og *Marie-Elisabeth-Lüders-Steg*, hvorav den siste er tilgjengelig for almenheten) og fremstår fra luften som et rettlinjet bånd.

Båndet er ca 900 meter langt og omfatter (fra vest til øst) Kanslerparken på Sprees høyre bredd, Kanslerens kontor på elvens venstre bredd, Paul Löbe-huset, Marie Elisabeth Lüders-huset (på elvens høyre bredd) og endelig det ennå ikke realiserte Bürgerforum mellom Paul Löbe Haus og Marie Elisabeth Lüders Haus..

Anlegget har følgende komponenter og funksjoner (fra vest mot øst)

* Kanzlerpark, på høyre bredd av Spree, med helikopterlandingsplass (ikke offentlig tilgjengelig)
* Bundeskanzleramt, på venstre bredd, inklusive den langstrakte kontorfløy
* Tomt for det planlagte *Bürgerforum*
* Paul Löbe-huset med kontorer og komiterom
* Marie Elisabeth Lüders-huset med parlamentsbibliotek og -arkiv

Opprinnelig var det planlagt å forlenge båndet til Friedrichstraße stasjon, men dette ble skrinlagt som for kostbart. Imidlertid skal Marie Elisabeth Lüders Haus på lengre sikt utvides.

## Referanser
Egypts klima

**Klimaet i [[Egypt]]** er vanligvis moderat. Været er svært stabilt, med to klart avgrensede årstider: den hete sommeren fra mai til oktober, og den kjøligere vinteren fra november til april. Det er for det meste varmt om dagen og kjølig om nettene. Temperaturene øker fra nord mot sør. 

I kystområdene ligger den gjennomsnittlige dagstemperaturen på minimum 14 ℃ om vinteren og maksimum 30 ℃ om sommeren. For eksempel ligger middeltemperaturen for kaldeste måned i Alexandria på 14 ℃ og for varmeste måned 27 ℃. I ørkenområder varierer temperaturen sterkt om sommeren. Den kan ligge mellom 7 ℃ om natta til 52 ℃ om dagen. Vintertemperaturene i ørkener varierer også i stor grad. De kan være så lave som 0 ℃ om nettene og så høye som 18 ℃ i løpet av dagen. For eksempel ligger middeltemperaturen for kaldeste måned i Aswan på 17 ℃ og for varmeste måned 34 ℃. Om våren blåser det ofte en kraftig, glohet og støvfylt sønnavind, den såkalte *[[khamsin]]*, som kan gjøre store skader på avlingene. 

Egypt ligger i det subtropiske ørkenbeltet. Egypt mottar mindre enn 80 mm nedbør årlig i de fleste områder. Et unntak er kystområdene langs Middelhavet, hvor det kan falle 200 mm nedbør i løpet av vinterhalvåret. Det regner nesten aldri om sommeren. Bortsett fra den smale kyststripen kan man ingen steder regne med en helt fast, årlig nedbør. Den årlige nedbørsmengden avtar fra ca. 180 mm i Alexandria og 80 mm i Port Said, til ca. 20 mm i hovedstaden Kairo. Sør for Asyut kan det gå år mellom hver gang det regner. 

## Se også
*Egypts geografi

## Eksterne lenker
* Vær og klima i Egypt – Tour Egypt.
Greatest Hits 1987–1999

***Greatest Hits 1987-1999*** er et samlealbum av den australske sangeren Kylie Minogue, utgitt i 2003. Albumet ble gitt ut kun i Australia i den samme måneden som Minogues niende studioalbum *[[Body Language (Kylie Minogue)|Body Language]]*. Albumet er en oppdatert og utvidet versjon av hennes samlealbum *[[Greatest Hits (Kylie Minogue)|Greatest Hits]]* fra 1992.

Den medfølgende DVD-en *Greatest Hits 1987-1998* inneholder alle musikkvideoene med Kylie Minogue fra denne perioden.

## CD-sporliste
;CD 1
#«The Loco-Motion»
#«I Should Be So Lucky»
#«Got to Be Certain»
#«Je Ne Sais Pas Pourquoi»
#«Especially for You»
#«Turn It into Love»
#«Made in Heaven»
#«It's No Secret»
#«Hand on Your Heart»
#«Wouldn't Change a Thing»
#«Never Too Late»
#«Tears on My Pillow»
#«Better the Devil You Know»
#«Step Back in Time»
#«What Do I Have to Do?» (7" remix)
#«Shocked» (DNA 7" Mix)

;CD 2
#«Word Is Out» (Summer Breeze 7" Mix) 
#«If You Were with Me Now»
#«Give Me Just a Little More Time»
#«Finer Feelings» (BIR 7" Mix)
#«What Kind of Fool (Heard All That Before)»
#«Celebration» 
#«Confide in Me» (Master Mix)
#«Put Yourself in My Place»
#«Where Is the Feeling?» (BIR 7" Mix)
#«Where the Wild Roses Grow»
#«Some Kind of Bliss»
#«Did It Again»
#«Breathe» (Radio Edit)
#«Cowboy Style» (Radio Edit)
#«Dancing Queen» (7" Edit)
#«Tears»
#«The Real Thing»

## DVD-sporliste
#«The Loco-Motion»
#«I Should Be So Lucky»
#«Got to Be Certain»
#«Je Ne Sais Pas Pourquoi»
#«Especially for You»
#«It's No Secret»
#«Made in Heaven»
#«Hand on Your Heart»
#«Wouldn't Change a Thing»
#«Never Too Late»
#«Tears on My Pillow»
#«Better the Devil You Know»
#«Step Back in Time»
#«What Do I Have to Do?»
#«Shocked»
#«Word Is Out»
#«If You Were with Me Now»
#«Give Me Just a Little More Time»
#«Finer Feelings»
#«What Kind of Fool (Heard All That Before)»
#«Celebration» 
#«Confide in Me»
#«Put Yourself in My Place»
#«Where Is the Feeling?» (redigert versjon)
#«Where the Wild Roses Grow»
#«Some Kind of Bliss»
#«Did It Again»
#«Breathe»
#«Cowboy Style»

## Eksterne lenker
* 
* ''Greatest Hits 1987-1999'' på Allmusic
Hans Herlof Grelland

**Hans Herlof Grelland** (født 1947) er professor i kvantekjemi ved Universitetet i Agder. Han har også master i filosofi og har skrevet flere bøker innen dette feltet, blant annet om Søren Kierkegaard og hans betydning for Henrik Ibsen og Edvard Munch, og om følelsenes filosofi. 

Grelland er født i Oslo, men tilbragte tidlige barneår i Kina. Han studerte filosofi og realfag ved Universitetet i Oslo 1970–78. 

I perioden 1978–85 var han vitenskapelig assistent i kvantekjemi samme sted. 1985–89 arbeidet han med robotikk og matematisk modellering ved Norsk Kybernetikk AS og Levator AS. Fra 1990 var han ansatt ved Agder ingeniør- og distriktshøgskole, senere Høgskolen i Agder og Universitetet i Agder, knyttet til Institutt for ingeniørvitenskap. 

Hans hovedinteresser er tolkningsproblemet i kvantefysikken og relativitetsteorien, og eksistensfilosofiske spørsmål. 

Grelland er bosatt i Grimstad.

## Interesser
* Kvantefysikk og relativitetsteori, særlig filosofiske aspekter og tolkningsspørsmål.
* Følelsenes filosofi og eksistensfilosofi generelt.
* Språkfilosofi anvendt på matematikk som språk i fysikken. 
* Søren Kierkegaard, Jean-Paul Sartre, Ludwig Wittgenstein, Paul Dirac, Edvard Munch.

## Bibliografi
* *Tausheten og øyeblikket – Kierkegaard Ibsen Munch* 2007 236 sider ISBN 978-82-7634-739-5
* *Følelsenes filosofi* 2005 ISBN 978-82-7935-203-7
* *Fordi vi er mennesker – en bok om samarbeidets etikk* av Solveig Botnen Eide; Hans Herlof Grelland; Aslaug Kristiansen; Hans Inge Sævareid; Dag G. Aasland 2011 166 sider ISBN 9788245010039
* *Kvalitet og kvalitetsopplevelse – en bok om kvalitet i arbeid med mennesker* av Dag G. Aasland; Hans Herlof Grelland; Solveig Botnen Eide; Aslaug Kristiansen; Hans Inge Sævareid 2011 ISBN 9788245010916
* *Til den andres beste – en bok om veiledningens etikk" av Solveig Botnen Eide; Hans Herlof Grelland; Aslaug Kristiansen; Hans Inge Sævareid; Dag G. Aasland 2007 231 sider ISBN 9788205380844*
* *Descartes som filosof* av Hans Herlof Grelland; Michael Rasmussen (red.); Jörg Zeller (red.); m.fl. 2011 ISBN 978-87-7307-998-0
* *Kunstens form og kulturens bruk* av Hans Herlof Grelland; Hans Chr. Garmann Johnsen (red.); Terje Dragseth (red.); Oddbjørn Johannessen (red.); Hans Kjetil Lysgård (red.); m.fl. 2011 ISBN 978-82-92712-51-1

## Referanser


## Eksterne lenker

* Hans Grelland på UiAs hjemmeside 
* ''Den elegante fysikken – estetikk og kvanter'' Kronikk i Aftenposten 26. desember 2002
MS «Agder»

**MS «Agder»** er en motorbåt med aluminium-skrog som fungerer som havnebåt og brannbåt ved Arendal havn i Arendal.

Båten er på 14,95 x 4 meter, veier ti tonn, og kostet 3,6 millioner kroner. Hemnes mekaniske verksted sto for byggingen. Den drives av to stk 410 hk SISU vannjetmotorer, med en toppfart på 32 knop. Den klarer 10 centimeter stålis og er godkjent for ti personer. Den har to kraftige kraner, brannpumpe og vannkanon. En hydraulisk bauglem gjør at den kan ta mindre kjøretøyer ombord.

MS «Agder» ble døpt av Arendals ordfører Torill Rolstad Larsen lørdag 21. mai 2011 ved Arendal gjestehavn etter at havnedirektør Rune Hvass hadde personlig kjørt båten fra verftet i Hemnesberget i Nordland til Arendal.

## Kilder
*Agderposten – Rolstad Larsen knuste champagnen
*Lokalavisa.no - Ny spesialbåt fra Hemnes Mek.
*Agderposten – Kjørte ny arbeidsbåt fra Mo i Rana 
*Rana Blad – Ny havnebåt til Arendal

## Eksterne lenker
* Hemnes mekaniske verksted - MS «Agder»
Ime skole

**Ime skole** er en barneskole i Lindesnes kommune. Den har 400 elever fordelt på 7 trinn. Rektor ved Ime skole er Trond Storaker.

## Histore
Skolen ble vedtatt 28. april 1964 i Mandal bystyre å bli bygget som en fulldelt skole.
Selve skolen er fra 1965, men fikk i 2006 et nytt hovedbygg med idrettshall, musikkrom, formingsrom og kjøkken.

Ved sluttstillingen av nybygget ble Birkeland Bygg AS begjæret konkurs, da tok Brødrene Reme over og utbyggingen ble en måned forsinket.

Skolen er plassert like ved E-39, og tar inn elever fra Malmø, Kleven, Ime, Vik, Berge, Håland, Skjernøya, Tregde, Skeie og Harkmark.

## Referanser


## Eksterne lenker
* 
* Lindesnes kommune om Ime skole 
* Skoleporten om Ime skole
Ostravice

**Ostravice** (polsk: *Ostrawica*; tysk: *Ostrawitza*) er ei elv i regionen Mähren-Schlesien i Tsjekkia. Den har sitt utspring i Beskidene, og renner gjennom Ostravice, Frýdlant nad Ostravicí, Frýdek-Místek og Paskov til Ostrava, der den munner ut i Oder, som en av sideelvene fra høyre. Den danner delvis grensen mellom de historiske områdene Mähren (på venstresiden) og Tsjekkisk Schlesien (på høyresiden).

Elven har sitt utspring der elvene *Bílá Ostravice* (Hvite Ostravice) og *Černá Ostravice* (Svarte Ostravice) går sammen. De renner begge gjennom dype skogdaler, som er viktige framkomstveier til ferjestedene Bílá og Bílý Kříž. I 1970 ble det bygd en demning på Ostravice, Šancedemningen, som fungerer som et ferskvannsreservoar for industriområdene rundt Ostrava.

Ostravice renner så gjennom det åslendte landskapet mellom tettstedene Ostravice og Frýdek-Místek, og til slutt til lavlandet rundt de industrialiserte områdene rundt Ostrava.

Elven har en lengde på 64 km, og et nedslagsfelt på 827 km².

## Kilder
* 
* 
* 

## Eksterne lenker
*
Die Antwoord

**Die Antwoord** er en musikkgruppe fra Cape Town i Sør-Afrika som består av Ninja, Yo-Landi Vi$$er og DJ Hi-Tek. Gruppen har gitt ut fire album: $O$ i 2010, TEN$ION i 2012, Donker Mag i 2014 og Mount Ninji and da Nice Time Kid i 2016 i tillegg til et samlealbum, Suck on This (Mixtape) i 2016 . I 2015 skrev Ninja på instagram at Die Antwoord vil gi ut kun 5 album, inkludert de fire som er ute. Samtidig sa Ninja at gruppen vil lage en film og et TV-show når de har lansert albumene. Gruppen hadde hovedrollene i filmen Chappie som kom i 2015.

I 2010 spilte Die Antwoord på miljøfestivalen i Oslo.

Blant gruppens mest kjente sanger er Ugly Boy, I Fink U Freeky, og Baby's on Fire.

I 2022 anklaget Ninja og Yolandis adopterte sønn, Gabriel «Tokkie» du Preez, dem for mishandling, seksuelle overgrep og slaveri på ham og søsteren Meisie i en video lagt ut på YouTube.

## Bakgrunn
Ninja (Watkin Tudor Jones) har i mange år vært aktiv på Cape Towns hiphopscene, før han i 2008 dannet Die Antwoord sammen med Yo-Landi Visser (Arni Du Toit) og Dj Hi Tek (Justin De Nobrega). Sammen har Ninja og Yo-landi en datter med navnet 16. 

## Referanser


## Eksterne lenker
* 
* 
*
Sonallah Ibrahim

**Sonallah Ibrahim** (1937–2025) var en egyptisk forfatter.

Ibrahim er kjent for sine venstreradikale og nasjonalistiske synspunkter, som ofte blir uttrykt ganske direkte i hans litterære arbeider. Hans romaner, spesielt de som er kommet ut i senere tid, har mange utdrag fra forskjellige aviser, magasiner og andre politiske kilder som en måte å opplyse leserne om et bestemt politisk eller sosialt problem. På grunn av sine politiske meninger ble Ibrahim fengslet i 1960, og hans fengsling ble omtalt i hans første bok. I harmoni med sin politiske filosofi nektet Ibrahim å godta en litteratur&shy;pris til en verdi av  egyptiske pund fra det egyptiske kultur&shy;departementet.

## Referanser


## Eksterne lenker
*
Petrůvka

(polsk: *Piotrówka*) er en 31 km lang elv med utspring i Polen, men det meste av elven renner gjennom Mähren-Schlesen i Tsjekkia. Det er en av Olzas sideelver fra høyre, og de renner sammen i Závada.

## Kilder
*
Jeff Conaway

**Jeff Conaway** (født **Jeffrey Charles William Michael Conaway**; 1950–2011) var en amerikansk skuespiller. Conaway begynte som skuespiller på teater-oppsetninger ved Broadway i en alder av to år. Conaway giftet seg med skuespiller Rona Newton den 9. januar 1980 og de hadde en sønn sammen.

Conaway er kjent for sine roller i filmen *[[Grease (film)|Grease]]* med blant andre John Travolta, og de amerikanske TV-seriene *[[Taxi (amerikansk TV-serie)|Taxi]]* og *[[Babylon 5]]*. Han spilte også i den kortvarige fantasy-serien *Wizards and Warriors* fra 1983. I en tidlig episode av TV-serien *[[Murder, She Wrote]]* og i tre senere episoder senere i denne serien var han også med. Han hadde en rolle i filmen, Jawbreaker, som faren til en av tenåringsjentene. I 1988 opptrådte han en tjener i filmen Elvira, Mistress of the Dark. I 2001 spilte Conaway en FBI-agent i filmen *Do You Wanna 'Know a Secret?*. Han regisserte filmen *Bikini Sommer 2* fra 2002.

Conaway gjennomgikk rehabilitering for rusproblemene sine i slutten av 1980-årene og senere snakket han åpent om sin avhengighet av medikamenter. I midten av 2000-årene hadde han imidlertid et tilbakefall og han opplyste at han hadde hatt et rusproblem helt siden tenårene.

Med støtte fra John Travolta tok Conaway kontakt med Scientologikirken for å takle sine narkotikaproblemer, mentale problemer og depresjon, selv om han ikke hadde tenkt å bli scientolog. I august 2009 ble Conaway intervjuet av Entertainment Tonight og i intervjuet hevdet skuespilleren at han følte seg mye bedre etter å ha gjennomført et ryggoperasjon. Ifølge et intervju uttalte Conaway at han regelmessig bærer en kniv og at han ofte bar på en øks i sin ungdom. Grunnen til dette var angivelig at han vokste opp i New York som var dypt preget av kriminalitet og narkotikamisbruk, og han måtte kunne beskytte seg selv.

Den 11. mai 2011 ble Conaway funnet bevisstløs etter en overdose av det som var antatt å være smertestillende medikamenter, og han ble tatt til et sykehus i Encino, California, hvor han ble oppført som i kritisk tilstand og i koma. Han forble i koma til han døde 27. mai 2011.

## Referanser


## Eksterne lenker
*
Lyder Hassel

**Lyder Hassel** (født 30. mars 1914 i Hasselvika, antatt død 1943) var en norsk kunstmaler, offiser, motstandsmann og agent for Secret Intelligence Service. Han forsvant etter å ha blitt sluppet ut i fallskjerm over Verran 10. oktober 1943.

## Bakgrunn
Hassel var sønn av Johan M. Hassel (1880–1964) og Lovise Sørvik Hassel (1880–1931). Han var før krigen til sjøs i to år og jobbet ellers på hjemgården i Hasselvika. Han flyktet over til Sverige sommeren 1942 og kom til England i februar 1943. Han fikk sin militære utdannelse som radiooperatør i England og tjenestegjorde som fenrik og telegrafist. Han ble sluppet ned over Fosenhalvøya i en del av «Operasjon Appollo» 10. oktober 1943, men etter hoppet forsvant han. Hans oppgave skulle være å sende informasjon via radiosender om aktiviteten om det tyske forsvaret i Trondheimsfjorden, spesielt om det tyske slagskipet «Tirpitz» som lå i Åsenfjorden.

## Hassel-saken
Lyder Hassel-forsvinningen står som en uoppklart sak etter annen verdenskrig. Under krigen ble hans utstyr, både radiosenderen, cisternen og fallskjermen funnet ved Ormsetvatnet, uten spor etter den savnede. Spekulasjonene om forsvinningen har vært mange siden krigens dager, ble han sterkt skadet i fallet fra flyet med fallskjerm, eller tatt av dage? En familie tilsto etter krigen å ha funnet et metallrør med penger og utstyr fra hoppet, og det gikk rykte om at familien hadde funnet ham drept, eller drepte ham selv, for pengene. Det ble 20 år senere gravd opp graver ved en kirkegård i Verran i Nord-Trøndelag for å lete etter Hassels levninger, men kistene ble aldri åpnet. Saken har hatt stor oppmerksomhet i etterkrigstiden i flere medier. I juni 2011 ble det gått manngard med metallsøker i Verrafjella.

## Utmerkelser
Lyder Hassels familie mottok etter krigen Krigsmedaljen og Frihetsmedaljen fra kong Haakon, og et diplom og takkemedalje i 1946 fra den britiske kongen som takk for hans store og heltemodige innsats i kampen for frigjøringen av landet i krigsårene.

## Litteratur
* Asbjørn Hansen: *Lyder Hassel, fallskjermsoldaten som forsvant*

## Eksterne lenker
* Pårørende vil løse mysteriet

## Kilder
* Vi Menn: Nr 40 – 2007 Side 46, 47,48,49.
* Ukens Nytt utgitt av Aftenposten 08.09.1945.
* Verrastranda. Leteaksjon 4. og 5. juni
* Våre Falne - Lyder Hassel
* NRK – Rykteflom da agent Hassel forsvant
* Kodenavn Apollo
* Vimenn
* Side3
* Side3
* TVAdressa
Adnan Khashoggi

**Adnan Muhammes Khashoggi** (arabisk: عدنان محمد خاشقجي, *ʿAdnān Muḥammad Ḫāšuqğī*, ofte *Kashoggi* eller *Khashoggi*; tyrkisk: *Adnan Kaşıkçı*, 1935–2017) var en saudiarabisk våpenhandler og forretningsmann.

## Liv og virke
### Bakgrunn
Adnan Khashoggi var sønn av Muhammad Khashoggi, som var kong Abdel Aziz Al Sauds personlige lege. Hans søster var Samira Kashoggi, som var mor til Dodi Al-Fayed.

Khashoggi ble utdannet ved Victoria College i Alexandria i Egypt før han begynte å studere ved Colorado School of Mines i USA. Der mislikte han kulden, og dro derfor til California, der han begynte på Chico College ved California State University. En kort stund studerte han også ved Stanford University.

### Våpenhandler og forretningsmann
Khashoggi var kjent som en fremtredende våpenhandler og gjorde avtaler mellom amerikanske våpenselskaper og den saudiarabiske regjeringen. Han var mest aktivt i 1960-og 1970-årene.

I 1961 giftet Khashoggi seg med den 20 år gamle briten Sandra Daly som tok navnet Soraya Khashoggi etter giftermålet. De hadde en datter, Nabila, og fire sønner sammen. De ble skilt i 1974.

Khashoggi ble ansett som en av de rikeste mennene i verden i 1970- og 1980-årene. Etter at Khashoggi ble arrestert i Sveits, anklaget for å ha hjulpet Imelda Marcos med å plyndre millioner av dollar fra den filippinske staten, ble han utlevert til USA i 1989, der både han og Marcos ble frifunnet. American University i Washington, D.C. pleide å ha en bygning kalt Khashoggi Center, men etter at han ikke oppfylte sine avtalte forpliktelser overfor universitetet, fjernet universitetet hans navn fra bygningen. Khashoggi, som på det meste brukte 250 000 dollar per dag for å opprettholde sin ødsle livsstil, fikk økonomiske problemer i slutten av 1980-årene på grunn av overforbruk, dårlige investeringer og skandaler, så som konkursen av Bank of Credit and Commerce International og Iran-Contras-skandalen.

Khashoggi fikk åtte barn: Nabila, Mohammed, Khalid, Hussein, Omar, Ali, Kamal og Samiha.

Han døde i London, der han fikk behandling for Parkinsons sykdom.
## Referanser


## Eksterne lenker
* 
* 
*
Slaget ved Poznań

**Slaget ved Poznań** var et slag som fant sted den 9. august 1704 i Poznań i Polen under den store nordiske krigen, der Sverige vant over kurfyrstedømmet Sachsen.
Tone Bekkestad

**Tone Bekkestad** (født 21. juli 1970 i Geilo i Buskerud) er en norsk meteorolog som i perioden 2000-2011 jobbet ved TV4 i Sverige. Hun er utdannet ved Universitetet i Bergen og  Universitetet i Calgary, Canada. Hun deltok i svenske TV-programmet Let's dance 2006.

## Referanser
Raphael Samuel

**Raphael Samuel** (født 26. september 1934, død 9. desember 1996) var en britisk marxistisk historiker og professor.

Samuel ble født inn i en jødisk familie i London. Hans far, var Barnett Samuel en advokat og hans mor, Minna Nierenstein, var en komponist og partner i det jødiske forlaget Shapiro Valentine. Samuel ble tildelt et stipend til Balliol College, Oxford. Samuel var professor i historie ved University of East London på tidspunktet for hans død, og lærer ved Ruskin College fra 1962 til sin død. Samuel sluttet seg til Communist Party of Great Britain som tenåring og forlot dette partiet sammen med en rekke andre medlemmer etter Sovjetunionens invasjon av Ungarn i 1956.

## Referanser
Lerkendal hagekoloni

**Lerkendal hagekoloni** var et område med kolonihager sør for Gløshaugen i Trondheim. Hagekolonien eksisterte i perioden 1918–1959.
Det var bygartner Elisæus Trygstad som tok initiativ til anlegget i 1916.  Han skrev først en artikkel i byens aviser der han fremholdt behovet for slike hager i en by med stadig flere små boliger uten tilgang til egen hage med mulighet for dyrking av grønnsaker og bær til eget forbruk. Han skrev deretter til magistratens leder, borgermester Hans Bauck, og sendte med et planforslag for anlegg av 52 hager på kommunens eiendom Lerchendal gård. Trygstad foreslo samtidig at det burde bevilges 5000 kroner til opparbeidelse av parsellene.  Magistraten anbefalte forslaget og Formannskapet vedtok planen og bevilget beløpet høsten 1917. Opparbeidelsen av området startet straks og ble ferdig samme høst. De første 52 parsellene ble fordelt ved loddtrekning i april 1918.

Senere ble det foretatt flere utvidelser: 
* 1919: 74 nye hager
* 1922: 34 nye hager
* 1927: bevilgning til opparbeidelse av et jordstykke ved siden av det opprinnelige anlegget. Her ble det plass til 19 nye hager, så det nå i alt var 179 parseller i hagekolonien. 

Samarbeidet i hagekolonien var godt. Hageeierne samarbeidet om vanning og andre fellestiltak. Blant annet bestemte de seg etter en tid for å få reist et forsamlingshus for hagekolonien. Dette klarte de – og i august 1933 kunne huset innvies.

Hagekolonien hadde selv konkurranser innen området og deltok i konkurranser og utstillinger både i Oslo (1927 og 1938), Stavanger (1925) og Trondheim (Trøndelagsutstillingen 1930). På Trøndelagsutstillingen hadde de en egen mønsterhage og deltok i utstillingen for kolonihager.

Enkelte av de små hyttene i hagekolonien ble brukt som boliger under perioder med stor husnød, selv om dette var ulovlig. I en avisreportasje i 1950 sto det at 30–40 familier overvintret i hagekolonien, der ”snøen gufser inn gjennom de tynne bordveggene og vannet fryser om natten”.
Da hagekolonien ble nedlagt, lovet Trondheim kommune å skaffe et nytt område til bruk som kolonihage. Dette skjedde først i 1988, da Klemetsaune kolonihage ble opprettet.

## Referanser og fotnoter


## Litteratur
* Bratberg, Terje (2008) *Trondheim byleksikon*, Oslo, Kunnskapsforlaget. 2. utg. ISBN 9788257317621
* O–g. (psevd.) «Det vokser både over og under jorda på Lerkendal» I: *Arbeideravisa*, 29.08.1940, s. 4
* «Småhagene på Lerkendal jubilerer» I: *Adresseavisen*, 14.04.1943, s. 4

## Eksterne lenker
* 
* Strinda historielags omtale av hagekolonien i deres Internettleksikon wikistrinda.no Besøkt 22.05.2011
*8 diplomer fra 1925-1938 finnes på NTNU Universitetsbiblioteket
Edmond Jabès

**Edmond Jabès** (født i 1912 i Kairo, død 2. januar 1991 i Paris, Frankrike) var en fransk forfatter og poet, og en av de mest kjente litterære figurer som skrev på fransk etter den andre verdenskrig.

Jabès vokste opp i Egypt, hvor han fikk store deler av sin utdannelse. Han begynte å publisere sine litterære verker på fransk allerede i ung alder, og han ble utnevnt til ridder av den franske Æreslegionen i 1952 for hans mange litterære prestasjoner. Da Egypt utviste sin jødiske befolkning i 1956 flyktet Jabès til Paris som han hadde besøkt i 1930. Jabès ble en naturalisert fransk statsborger i 1967, samme år som han fikk æren av å være en av fire franske forfattere som fikk presentere sine litterære arbeider under verdensutstillingen i Montréal i Canada.

## Referanser
Krummerik

En **krummerik** er en penis som er skjev når den er erigert. Skjevheten skyldes ofte medfødte eller ervervede ujevnheter i tunika, som er en bindevevshinne rundt penis. Tilstanden kan gjøre det smertefullt og/eller vanskelig å gjennomføre samleie. Tilstanden kan i mange tilfeller behandles ved et enkelt kirurgisk inngrep.

## Referanser
Bergensalliansen

**Bergensalliansen** er en politisk møteplass for kommuner i storbyregionen Bergen og omland. Samarbeidet ble etablert 13. april 2011 til erstatning for det tidligere regionrådet Bergensregionen, og ledes av Bergens byrådsleder. Samarbeidet omfatter fra 01.01.2020 17 kommuner med til sammen 457 000 innbyggere i Bergensområdet.

## Medlemskommuner
*Alver - ordfører Sara Sekkingstad (Sp)
*Askøy - ordfører Siv Høgtun (H)
*Austevoll - ordfører Morten Storebø (H)
*Austrheim - ordfører Per Lerøy (Ap)
*Bergen - byrådets syv medlemmer og opposisjonsleder Harald Victor Hove (H)
*Bjørnafjorden - ordfører Trine Lindborg (Ap)
*Fedje - ordfører Stian Herøy (H)
*Gulen - ordfører Hallvard Oppedal (Sp)
*Kvam - ordfører Torgeir Næss (Ap)
*Masfjorden - ordfører Karstein Totland (H)
*Modalen - ordfører Kjetil Eikefet (Samlingslista)
*Osterøy - ordfører Lars Fjeldstad (Sp)
*Samnanger - ordfører Knut Harald Frøland (Bygdalista)
*Tysnes - ordfører Kåre Martin Kleppe (H)
*Vaksdal - ordfører Hege Eide Vik (Sp)
*Voss - ordfører Tonje Såkvitne (Sp)
*Øygarden - ordfører Tom Georg Indrevik (H)

## Eksterne lenker
*
Studenterhuset Schultz’ gate

**Studenterhuset Schultz' gate** eller bare **Hus** er et studenthus etablert 20. desember 1919 i Schultz' gate 7 i Oslo. Studenthjemmet har 69 beboere, fordelt på 17 dobbeltrom og 35 enkeltrom. Hus er kjent for sin lave husleie, bruk av demokrati og dugnadsdrift.

På grunn av endringer hos Plan- og bygningsetaten skiftet studenterhuset i 2016 adresse til Schultz' gate 29.

## Historie
### Utvikling av studentvelferd i Oslo tidlig på 1900-tallet
Sammen med Studiehjem for unge piker, Aulakjelleren og Frokostkjelleren, så var Studenterhuset et av de studentvelferdstilbud Norges første kvinnelige professor Kristine Bonnevie kjempet gjennom. Et Kristiania (dagens Oslo) i bolignød huset 270 studenter i Studenterhuset på et tidspunkt i 1920. Det kostet omtrent 60 kr i måneden for en seng på rom med 3-4 andre studenter, inkludert frokost. Husets studenter kunne spise middag med statsstøtte for 1,50 kr hos Studenternes Kristelige Forbund sammen med studenter huset annensteds. På dette tidspunkt huset staten studenter også i Inkognitogata 28 og i rom på Naturhistorisk museum i Botanisk hage på Tøyen. Det var dyrtid og en oppfatning om at bolignøden var midlertidig. Staten betalte 550.000 kr for Schultz' gate 7. Investeringen kunne forklares med at i fremtiden ville staten bruke huset til andre formål enn studenter, bare situasjonen snart bedret seg. For snart skulle Blindern studenthjem også stå klar, det legen Alette Schreiner var pådriver for.

### SiO tar over
I 2008 ble Studentsamskipnaden i Oslo eiere av Studenterhuset, da Staten ga huset til SiO. Studenterhuset drives fremdeles i samarbeid med beboerne, og det er sterkt fokus på videreføring av tradisjoner.

## Organisering

### Den formelle organiseringen
Til tross for Studentsamskipnadens eierskap er studenthjemmet i høyeste grad selvdrevet av studentene. Det aller høyeste organet er allmøtene, der alle husets beboere (husitter) er pliktet til å møte. På disse møtene vedtas det egne husregler og en leder, kalt overinspektør, blir utnevnt. Overinspektøren sin oppgave er å holde kommunikasjon mellom studenthjemmet og SiO, og å ta inn nye beboere. Studenterhuset har 4. etasjer, hvor hver av etasjene er delt inn i venstre- og høyrefløy. I hver av fløyene er det en ganginspektør som har til oppgave å sørge for at den representative gangen er ryddig. Husets 8 ganginspektører utgjør det som kalles Kollegiet, hvilket er det nest høyeste organet i organiseringen til Hus. I Kollegiet formidles de enkelte gangenes interesser videre til overinspektøren. Studenterhuset ansetter også en egen vaktmester.

## Referanser




## Eksterne lenker
* Studentsamskipnaden i Oslo og Akershus om Studenterhuset
* Studenttorget om Studenterhuset
* Universitas 7. februar 2009 om Studentsamskipnadens overtagelse
* Osloby.no 27. april 2008 om Statens salg av Studenterhuset
John Pohlman

**John Henri Pohlman** (født 1935), er en svensk meteorolog og tv-personlighet. Han presenterte været ved Sveriges Television i 30 år, og ble i Sverige kjent for sine personlige og humoristiske værvarsler. Hans siste varsel ble sendt 31. oktober 2002.

## Referanser
Rob Goorhuis

**Rob Goorhuis** (født 25. mars 1948 i Amsterdam) er en nederlandsk komponist, klaverspiller og musikkpedagog.

## Utvalgte verker
* *Concert* (2011), for sopransaksofon og fanfareorkester
* *Fjoer en wetter* (2004), opera
* *Burlesque* (1997), pliktnummer i forbindelse med EM for brassband 1998
* *Chanson mélancolique* (1988), for eufonium og piano
* *Danses didactyles* (1972), for orgel (pedalkonsert)

## Referanser


## Eksterne lenker
* web.me.com Hjemmeside
Gamlebyen gravlund

**Gamlebyen gravlund** i bydel Gamle Oslo er bestående av Anefeltløkkens kirkegård fra 1874 og Oslo hospitals kirkegård fra ca 1550. Gravlunden er tilknyttet Gamlebyen kirke. Gravlunden er ca 51,6 dekar og har rundt 7000 graver.

Oslo Internasjonale Sjømannshjem har et eget felt for sjømannsgraver. Gravlunden har også en minnelund for urnegraver med et fellesmonument. I 1972 ble det anlagt et eget gravfelt for muslimer, med gravene vendt mot Mekka.

## Historie
Representantskapet i Kristiania vedtok å kjøper området Anefeltløkken til gravlund for Oslo og Grønland, den 30. juni 1873. Området grenset til Oslo hospitals kirkegård, med Loelva i sving rundt løkka fra nordøst, nord og langs Anefeltløkkens vestside. Anefeltløkkens kirkegård ble innviet og tatt i bruk 14. oktober 1874. Den eldste delen tilhørende Oslo hospital ble anlagt i ca 1550. Oslo kommune kjøpte ut denne delen på 8 dekar i 1961.

I 1877 ble det bygget et gravkapell til gravlunden. I 1934-1935 ble bygget renovert og kapellet fikk et tårn med klokkebåde. Kapellet har et vevd bilde av den kunstneren Grethe Lein Lange.

Gravlunden har skiftet navn flere ganger. I 1894 fikk den navnet Oslo gravlund. 1. januar 1925 endret byen navn fra Kristiania til Oslo, og gravlundens navn ble endret til Gamlebyen gravlund.

## Kjente personer gravlagt på Gamlebyen gravlund
Gamlebyen gravlund har rundt 200 bevaringsverdige graver. En rekke kjente personer er gravlagt på gravlunden.

* Adolph Tidemand, maleren 
* Johannes Smidt, biskop 
* William Graham, Norges første lokomotivfører
* Adolf Lindstrøm, polfarer
* Christian Magnus Falsen, eidsvollsmannen og høyesterettsjustitiarius. Falsens grav blir bekranset hver 17. mai.

## Se også
*Liste over gravlunder i Oslo.

## Galleri

Fil:2012-10 Gamlebyen gravlund 02.jpg|Gamlebyen gravlund. 
Fil:Petter Andersen grav.jpg|Petter Andersens gravminne ved Gamlebyen gravlund. 
Fil:Jens Lauritz Arup grav.jpg|Jens Lauritz Arups gravminne ved Gamlebyen gravlund. 
Fil:Frederik Julius Bech av August Eiebakke, Eidsvoll 1814, EM.00682 (cropped).jpg|Frederik Julius Bech er gravlagt ved Gamlebyen gravlund 
Fil:Christian Magnus Falsen grav.jpg|Christian Magnus Falsens gravminne ved Gamlebyen gravlund 
Fil:Martina Hansen grav.jpg|Martina Hansens gravminne ved Gamlebyen gravlund. 
Fil:William Graham grav.jpg|William Grahams gravminne ved Gamlebyen gravlund. 
Fil:Fredrik Christian Schübeler grav.jpg|Fredrik Christian Schübelers gravminne ved Gamlebyen gravlund. 
Fil:Christian Sørenssen grav.jpg|Christian Sørenssens gravminne ved Gamlebyen gravlund. 


## Eksterne lenker
* 
* Gravferdsetaten: Gamlebyen gravlund
*
Robin og Marian

***Robin og Marian*** (originaltittel: *Robin and Marian*) er en britisk-amerikansk romantisk drama- og eventyrfilm fra 1976 med Sean Connery og Audrey Hepburn i hovedrollene – som henholdsvis Robin Hood og Lady Marian. Andre sentrale roller spilles av Nicol Williamson (som Little John), Robert Shaw (som Sheriffen av Nottingham) og Richard Harris (som Richard Løvehjerte).

*Robin og Marian* avviker en god del fra den opprinnelige historien om Robin Hood da den skildrer ham på slutten av livet. Den har også et noe dystrere preg enn de mer tradisjonelle fortellingene, men er ikke uten humoristiske elementer. Filmen viser en aldrende Robin som må kjempe med sitt eget glorifiserte heltebilde etter å ha vært mange år borte som ridder under korstogene.

## Handling
Robin Hood har vært i felten for Richard Løvehjerte i 20 år. Da kongen dør bestemmer den aldrende Robin Hood og Little John seg for å vende tilbake til England og Sherwoodskogen. Der hersker hans gamle nemesis, Sheriffen av Nottingham, med uinnskrenket makt, og Robins elskede Marian har gått i kloster etter et selvmordsforsøk.

Snart får han greie på at Sheriffen har gitt ordre om å arrestere henne som svar på den nye kongens ordre om å utvise høytstående ledere av den katolske kirke. Marian er ikke interessert i å bli involvert og ønsker å forholde seg rolig. Men hennes gamle flamme vil det annerledes. Sammen med Little John, Broder Tuck og Will Scarlet samler Hood en ny liten hær av bønder og befrir henne mot hennes vilje. Sheriffens menn følger etter, men ender opp med å bli drept i en bakholdsangrep. Sheriffens venn, Sir Ranulf, er den eneste som spares. Ryktet om Robins tilbakekomst begynner og bre seg og Sir Ranulf ber kongen om 200 soldater for å bekjempe ham og hans tilhengere. Sheriffen vil det imidlertid annerledes og utfordrer Robin Hood til en duell, mann mot mann.

## Om filmen
;Anmelderne
Filmen har fått 76% på Rotten Tomatoes. Den amerikansk filmkritikeren Roger Ebert gav den tre av fire stjerner og skrev: «This is a movie about the end of youth and high romance, about death and the possibility of simple human compassion».

Aftenpostens anmelder gav den god omtale og roste særlig skuespillernes innsats.

;Innspilling
Filmen ble innspilt i Spania sommeren 1975.

Dette var den første filmen som Audrey Hepburn medvirket i på ni år.

## Rollebesetning
* Sean Connery – Robin Hood
* Audrey Hepburn – Lady Marian
* Robert Shaw – Sheriff of Nottingham
* Nicol Williamson – Little John
* Richard Harris – Richard Løvehjerte
* Denholm Elliott – Will Scarlet
* Ronnie Barker – Friar Tuck
* Kenneth Haigh – Sir Ranulf
* Ian Holm – John av England
* Bill Maynard – Mercadier
* Esmond Knight – Old Defender
* Veronica Quilligan – Sister Mary
* Peter Butterworth – Surgeon
* John Barrett – Jack
* Kenneth Cranham – Jacks lærling
* Victoria Abril – Dronning Isabella

## Referanser


## Eksterne lenker
*
Virtual Air Traffic Simulation Network

**Virtual Air Traffic Simulation Network** (**VATSIM**) er en ikke-kommersiell organisasjon som operer et verdensomspennede internett-basert flysimulator-nettverk. Brukere kan koble seg på nettverket for å enten; fly som pilot, ved å bruke et flysimulator-spill, eller dirigere trafikk som flygeleder (ATC) ved bruk av et program. 

## VATSIM Scandinavia
VATSIM-nettverket består av ulike regioner og underdivisjoner du kan bli medlem av. For Norge er dette VATSIM Scandinavia, som er laget for de nordiske landende, Sverige, Danmark, Finland, Norge og Island. VATSIM Scandinavia er en del av VATSIM Europe Division (VATEUD). For å bli en flygeleder på VATSIM, må dette søkes gjennom VATSIM Scandinavia. Venteperioden er vanligvis mellom 6-12 måneder, men dette kan variere. Programmet de bruker er EuroScope, som skal være mest mulig likt radaren til flygelederne. 

## Eksterne lenker
* 

* VATSIM Scandinavias hjemmeside
Sidsel Hanum

**Sidsel Hanum** (født 29. april 1955  i Vang (Hamar) er en norsk keramiker. Hun ble tildelt Aust-Agder fylkes kulturpris i 2010. Hanum har laget utsmykninger til blant annet Ullevål universitetssykehus, Høgskolen i Agder, Sørlandet sykehus i Arendal, Strannasenteret i Tvedestrand, Hamar katedralskole, Agder Tingrett, Gjensidige i Oslo og Deloitte. Hun er utdannet ved Statens håndverks- og kunstindustriskole, hvor hun fikk diplom innen keramikk i 1981.

## Priser
* Kunsthåndverkprisen (2010)
* Aust-Agder fylkes kulturpris (2010)

## Referanser


## Eksterne lenker
*
Kulturarbeidarprisen

**Kulturarbeidarprisen** er en hederspris som har blitt delt ut av Hordaland fylkeskommune hvert år siden 2006. Prisen er en pengesum i tillegg til et diplom. Fram til 2009 ble det delt ut en hovedpris på  kr og to mindre priser på  kr, men fra 2009 ble det bare delt ut en pris på  kroner.  

Kriteriene for å få prisen er for personer at de skal være født eller bosatt i Hordaland mens lag og foreninger må virke innen fylket. Den kulturelle aktiviteten som er grunnlaget for prisen skal også ha hatt mye å si for kulturlivet i hele eller deler av fylket.

## Vinnere

## Referanser
Cigarette

«**Cigarette**» er en sang av det norske rockebandet BigBang, utgitt som digital single 22. desember 2010. Låta var med i den norske storfilmen «Tomme Tønner 2», som hadde norsk kinopremiere 7. januar 2011. Låta er også tredje sporet på bandets åttende studioalbum Epic Scrap Metal, som ble utgitt 4. mars 2011. Sangen er skrevet av bandets vokalist, gitarist og låtskriver Øystein Greni.

## Referanser
Martin Vahl

**Martin Henrichsen Vahl** (født 10. oktober 1749 i Bergen, død 24. desember 1804 i København) var en dansk-norsk professor i botanikk og zoologi. Han var sønn av skipper, og senere kjøpmann Henrich Rasmussen (1720–1794) og Christine Elisabeth Friis (1726–1765). Vahl giftet seg  17. desember 1788 i Christiania med Annichen Dorothea Elisabeth Dedekam (f. 8. januar 1769)

Etter å ha avlagt examen artium ved Bergen katedralskole, studerte Vahl botanikk ved København universitet og i Uppsala under Carl von Linné. Han redigerte *[[Flora Danica]]* fasc. XVI-XXI (1787–1799), *Symbolæ Botanicæ* I-III (1790–1794), *Eclogæ Americanæ* I-IV (1796–1807) og *Enumeratio Plantarum* I-II (1804–1805). Han foreleste ved Botanisk have i København fra 1779 til 1782. 

Vahl gjorde flere reiser i Europa og Nord-Afrika mellom 1783 og 1788. Han ble professor ved Naturhistorieselskabet i København i 1786 og var fullverdig professor i botanikk ved København universitet fra 1801 til sin død. Autorbetegnelsen er Vahl.

I 1792 ble han valgt til utenlandsk medlem av Kungliga Vetenskapsakademien. Hans sønn Jens Vahl ble også botaniker. Martin Vahls gravstøtte, støpt på Bærums Jern Verk, ses på Assistens Kirkegård (København).

## Referanser


## Litteratur
*
Premier League 2011/12

**Premier League 2011/12** var den 20. sesongen av Premier League og startet den 13. august 2011 og ble avsluttet den 13. mai 2012. Manchester United var regjerende mester. Manchester City vant Premier League for første gang, klubbens tredje ligatittel totalt.

Wolverhampton Wanderers, Blackburn Rovers og Bolton Wanderers rykket ned til Championship. Swansea City var nyopprykket og  spilte sin første sesong i toppdivisjonen siden 1983. Det var fare for at Premier League-starten skulle bli utsatt på grunn av opptøyer i England. Alle kampene ble spilt som normalt utenom Tottenhams kamp mot Everton i London.

## Tabell

## Stadioner

## Managere og eiere

### Eierbytter i sesongen

## Statistikk
### Mål
* Sesongens første mål: Luis Suárez for Liverpool mot Sunderland etter 12 minutter.
* Raskeste mål: Robin van Persie for Arsenal mot Sunderland etter 29 sekunder.
* Seneste mål:
* Første selvmål: Daniel Gabbidon for Queens Park Rangers mot Bolton etter 67 minutter.
* Første hat-trick: Edin Džeko (for Manchester City mot Tottenham i runde 3) (scoret 4 mål) 
* Raskeste hat-trick
* Største seiersmargin: 8-2 (Manchester United – Arsenal)
* Flest mål i én omgang: 6 mål (Manchester United – Arsenal)
* Flest mål i én omgang av ett lag: 5 mål (av Manchester United mot Arsenal)
* Flest mål scora av det tapende laget:
* Flest mål av en spiller i en kamp: 4 mål Edin Džeko (for Manchester City mot Tottenham i runde 3)
* Korteste tid mellom mål:
* Flest selvmål scora av ett lag i samme kamp:
* Sesongens siste mål: Sergio Agüero (Manchester City – Queens Park Rangers)
* Første straffe for sesongen: Luis Suárez (Liverpool – Sunderland)
* Første straffemiss for sesongen: Luis Suárez (Liverpool – Sunderland)
* Første straffemål for sesongen: Ben Watson (Wigan – Norwich)

### Disiplin
* Første gule kort: David Fox for Norwich mot Wigan etter to minutter.
* Første røde kort: Clint Hill for Queens Park Rangers mot Bolton etter 90 minutter.
* Kort gitt senest i en kamp:
* Flest gule kort i en kamp:
* Flest røde kort i en kamp:
* Første kamp uten kort: Manchester City mot Swansea 15. august 2011 (Runde 1)

### Diverse
* Mest tillegg i en førsteomgang: 8 minutter Aston Villa FC – Manchester United
* Mest tillegg i en andreomgang: 11 minutter Norwich City FC – Chelsea
* Verste start i en Premier League-sesong:

## Toppscorere

:*Oppdatert 15. mai 2012



==Månedens spiller og manager==





==Terminliste==
*'Alle klokkeslett er lokal tid.**

==August==


<br />


==September==


<br />


==Oktober==


<br />


==November==


<br />


==Desember==


<br />

<br />


==Januar==


<br />


==Februar==


<br />


==Mars==


<br />

<br />


==April==


<br />

<br />


==Mai==



== Opprykk ==
De tre dårligste klubbene i Premier League rykket automatisk ned til Championship og de to beste klubbene i Championship rykket automatisk opp til Premier League. Play-off ble spilt der klubbene som kom på tredje, fjerde, femte og sjetteplass i Championship spilte om en plass i Premier League.

**Football League Championship 2011–2012:'''

|}

;Play-off

## Referanser
El Corral

**Hamburguesas El Corral** er en colombiansk hurtigmatkjede som spesialiserer seg på hamburgere. Den blei etablert i 1983 med et utsalgssted i Bogotá, og har i dag om lag 200 restauranter i rundt 30 byer over hele landet. El Corral har også etablert seg i Panama, Ecuador og Chile.

I 2001 åpna den første «Corral Gourmet»-restauranten, som er finere restauranter som tilbyr hamburgere med et stort antall ulike ingredienser, og i 2004 åpna kjeden sin første «Beer Station», hvor det selges egenbrygga øl og andre alkoholholdige drikker.

## Eksterne lenker
* Hamburguesas El Corrals offisielle hjemmeside
* Hamburguesas El Corrals internasjonale hjemmeside
Bancolombia

**Bancolombia** er en colombiansk bank. Den er landets største og en av de største i Latin-Amerika. Den blei etablert i 1875 under navnet Banco de Colombia og har hovedkontor i Medellín.

## Referanser


## Eksterne lenker
* Bancolombias hjemmeside